इस मौके पर डिंपल शर्मा, कुलबीर कटोच, राजेश कुमार, इंद्रजीत, अशोक कुमार, विजय, टेक चंद, राम लुभाया, मिलाप, एचएल शर्मा ने बताया कि मौनी मंदिर के समीप काउंसिल की ओर से गली का निर्माण किया जा रहा है जिसमें अनियमितता बरती जा रही है। उन्होंने कहा कि गली के निर्माण में इस्तेमाल होने वाली सामग्री और गली के स्तर का रखरखाव ठीक नहीं किया गया है। उन्होंने कहा कि नालियों को नए सिरे से बनाने और उनकी सफाई के लिए सफाई सेवकों की ड्यूटी निश्चित होनी चाहिए। शिकायत मिलने पर राजकुमार गुप्ता ने संबंधित ठेकेदार को गली का निर्माण ठीक प्रकार से करने की हिदायतें जारी की। उन्होंने कहा कि लोगों की शिकायत को दूर किया जाएगा। उन्होंने कहा कि भविष्य में लोगों को शिकायत करने का मौका नहीं दिया जाएगा। उन्होंने कहा कि यदि गली का निर्माण कार्य ठीक प्रकार से नहीं किया गया तो ठेकेदार की अदायगी रोक दी जाएगी। उन्होंने कहा कि विकास कार्यों में किसी भी प्रकार की लापरवाही बर्दाश्त नहीं की जाएगी।